18/11/2010 | Administración LocalMunicipal
Rois
Bases e convocatoria para a selección de dous profesores para a impartición de clases de graduado en E. S. O.

Decreto de Alcaldía-Presidencia do Concello de Rois pola que se resolve efectuar convocatoria pública para a contratación de persoal laboral temporal.1.- Constatada a súa necesidade e no uso das facultades contempladas no artigo 41.14. c do Real Decreto 2.568/1086, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, veño a decretar: Primeiro.- Efectuar convocatoria pública para contratar en réxime laboral temporal de un profesor/a para rama de letras e outro profesor/a para a rama de ciencias. Segundo.- Aprobar as bases que han de rexer a convocatoria as cales establécense no Anexo que acompaña esta resolución. En Rois, a 8 de novembro de 2010 O Alcalde A Secretaria Asdo. Ramón Tojo Lens Asdo. Angela Viqueira Allo O obxecto da presente convocatoria é a contratación de dous profesores, un da rama de ciencias e outro da rama de letras, para impartir clases de preparación do Graduado en ESO, por un período de 10 meses, na modalidade de contrato de obra ou servicio determinado para que preste os seus servicios no Concello de Rois. Á presente convocatoria darase publicidade no taboleiro de edictos do Concello e a na paxina web do concello 1- DURACIÓN DO CONTRATO: DEZ MESES PRORROGABLES 2- HORARIO DE TRABALLO: CATRO HORAS SEMANAIS CADA CONTRATO (TRES HORAS LECTIVAS E UNHA DE TITORIAS). 3- SALARIO: 320,00 € brutos ao mes, para cada contrato.4- REXIME XURÍDICO: A relación entre a persoa seleccionada e o Concello rexerase en tódolos seus aspectos polas normas do dereito laboral e expresamente pola normativa aplicable ó contrato que se formalice. - Ter nacionalidade española ou cidadanía da UE - Posuir a capacidade funcional para o desempeño das tarefas. - Ter cumpridos dezaseis anos e non exceder da idade máxima de xubilación. - Non estar sometido a expediente disciplinario en calquera administración pública. - Non estar incurso en ningún dos supostos de incompatibilidade previstos na lei 53/84, de 26 de decembro, de incompatibilidades do persoal ó servizo da administracións públicas. - Estar en posesión do título de diplomado universitario.6- PRESENTACIÓN DE INSTANCIAS: As instancias para formar parte na presente convocatoria dirixiranse a Alcaldía- Presidencia, de acordo co modelo que figura nas dependencias do Concello especificando claramente para que especialidade se opta. As solicitudes presentaranse no rexistro xeral da corporación e de conformidade cos medios previstos no artigo 38 da lei 30/92, de 26 de novembro, de réxime xurídico das administracións públicas e procedemento administrativo común, no prazo de 10 días naturais a partir do seguinte ao da publicación da convocatoria no Boletin Oficial da Provincia. A instancia achegarase copia compulsada do DNI.7- SELECCIÓN: A selección dos aspirantes comporase de dúas fases: concurso de méritos e entrevista persoal. FASE XERAL DE CONCURSO: (puntuación máxima 60 puntos) a) Experiencia docente (ata un máximo de 50 puntos): -Puntuarase por cada mes traballado a xornada completa 0,5 puntos, a efectos de puntuación so se valorará o mes completo No caso de exercer unha actividade profesional (con alta no I. A. E.): 0,5 puntos por cada mes en que se exercera a actividade, computándose proporcionalmente as fraccións de mes. Os méritos alegados polos aspirantes deberán acreditarse do seguinte xeito, dentro do prazo de presentación das instancias: A experiencia en traballos similares acreditarase mediante os contratos de traballo debidamente rexistrados e un informe de vida laboral. En todo caso os méritos alegados deberán ser acreditados mediante documentos orixinais ou fotocopias compulsadas. b) Pola posesión do Certificado de Aptitude Pedagóxica (CAP): 2,5 puntos. c) Polo título de perfeccionamento en lingua galega:2,5 puntos. d) Por cursos ou seminarios relacionados co posto a desempeñar ( máximo 5 puntos). Puntuarase con 1 punto cada curso de máis de 100 horas. ENTREVISTA PERSOAL: Consistirá en contestar a preguntas relacionadas con tarefas a desenrolar e sobre os méritos alegados. O lugar de celebración será a Casa do Concello. Valorarase ata un máximo de 40 puntos.8- ADMISIÓN DOS ASPIRANTES: Rematado o prazo de presentación de instancias, a Alcaldía dictará resolución no prazo máximo dunha semana que se publicará no taboleiro de edictos da corporación, indicando a listaxe provisional de admitidos e excluídos, con indicación das causas de exclusión. Os aspirantes disporán de 5 días naturais, contados a partires do día seguinte a publicación para poder subsanar o defecto. No suposto de non presentarse reclamacións as listas provisorias elevaranse a definitivas. A resolución que aprobe a lista definitiva de admitidos e excluídos, fixará o lugar, día e hora do inicio das probas e porá fin a vía administrativa. No caso de que por circunstancias excepcionais houbese que modificar o lugar, de celebración das probas, publicarase no taboleiro de anuncios. O órgano de selección será colexiado e, como mínimo, constará dun presidente, tres vogais e un secretario, que serán designados por resolución da alcaldía de acordo co disposto no artigo 60 da Lei 7/2007, de 12 de abril, do Estatuto Básico do Empregado Público. A súa composición axustarase aos principios de imparcialidade e profesionalidade dos seus membros, a cal será esixible a todos e cando un deles individualmente considerados, ben polos coñecementos profesionais que posúan da materia de que se trate o polos seus coñecementos específicos sobre selección e persoal, e entenderase, asimesmo, a paridade entre muller e home. Deberán posuír titulación ou especialización igual ou superior á esixida par o acceso á praza convocada. O persoal de elección ou designación política, os funcionarios interinos e o resto de persoal eventual non poderán formar parte dos mesmos. A pertenza aos órganos de selección será sempre a título individual, non pudendo ostentarse en representación ou por delegación de nadei. Os membros dos tribunais deberán absterse de formar parte de estes cando concorran as circunstancias previstas no artigo 28 da Lei 30/1992, notificándoo á autoridade convocante, ou cando realicen tarefas de preparación a probas selectivas nos cinco anos anteriores á publicación de esta convocatoria. Os aspirante poderán recusalos de acordo co disposto no artigo 29 do mesmo texto legal. O órgano de selección non poderá constituírse nin actuar sen a asistencia da mitade dos seus membros, titulares ou suplentes, indistintamente. Poderá dispoñer da incorporación de asesores especialistas se así o estiman necesario ou adecuado, que actuaran con voz pero sen voto. Asimesmo resolverá todas as dúbidas que poidan xurdir en aplicación das presentes bases. Rexerase no que respecta a súa constitución e formación de vontade, pola Lei 30/1992, estando facultado para interpretar as presentes bases, así como para resolver tódalas dúbidas e os problemas que se puideran plantexar.10.- RESOLUCIÓN DA CONVOCATORIA: Finalizada a selección o tribunal fará público no taboleiro a relación final dos que superen o proceso selectivo indicando o pertinente orde de prelación.11.- CONTRATACIÓN: O tribunal elevara á alcaldía proposta de contrato a favor do aspirante de maior puntuación debendo este incorporarse o posto de traballo no prazo dunha semana.